 Angimbonanga uZille egovuza ibhodwe - Sisulu News24Angimbonanga uZille egovuza ibhodwe - SisuluJohannesburg - Ukungabonakali kukaNdunankulu waseWestern Cape uHelen Zille ehholo ekuqube kulo abahlali basemijondolo yaseKapa kuyamangaza, kusho uNgqongqoshe wezokuHlaliswa kwaBantu uLindiwe Sisulu.Ngesikhathi ngihambele lowa mphakathi, bengilindele ukubona undunankulu ephekela umphakathi, kusho uSisulu etshela abezindaba ePhalamende.Angithi usephenduke umpheki omkhulu ngakho bengicabanga ukuthi ngizombona egovuza ibhodwe nalaphayana.USisulu ubekhuluma ebhekise esithombeni esavela enkundleni yezokuxhumana uTwitter, sitshengisa uZille egqoke imibala yeDemocratic Alliance kukhankaselwa ukhetho, egovuza ugalaza webhodwe ebonda uphuthu.Ebuzwa uZille ngokuphawula kukaSisulu, uthe kuyimizamo yokuzama ukudoja udaba olusezithebeni.Ngeke ngize ngizame nokuyikhuluma leyo nto.USisulu uhambele umphakathi waseNomzamo, eStrand, nowakhishwa ngodli emizini yawo kuthiwa wakhe endaweni okumele kwakhiwe kuyo umgwaqo. 